Diari Oficial de la Generalitat Valenciana


Sumari del DOGV 9760, del 05-01-2024 (2023/13041)

RESOLUCIÓ de 13 de desembre de 2023, de la Presidència del Consorci Hospital General Universitari de València (CHGUV), per la qual es modifica la composició nominal de la comissió de selecció corresponent a la convocatòria del concurs oposició d'auxiliar administratiu o auxiliar administrativa (CO/36/2022), convocada per Resolució d'aquest mateix òrgan de data 14 de desembre de 2022 (DOGV 9495, 22.12.2022).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/13726


Data del document
:   13-12-2023

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * Consorci Hospital General Universitari de València
    * Consorcio Hospital General Universitario de València

RESOLUCIÓ de 13 de desembre de 2023, de la Presidència del Consorci Hospital General Universitari de València (CHGUV), per la qual es modifica la composició nominal de la comissió de selecció corresponent a la convocatòria del concurs oposició d'auxiliar administratiu o auxiliar administrativa (CO/36/2022), convocada per Resolució d'aquest mateix òrgan de data 14 de desembre de 2022 (DOGV 9495, 22.12.2022). [2023/13924]  
  
De conformitat amb la base 11a de les generals que regulen els processos selectius d'ingrés o accés de personal al Consorci Hospital General Universitari de València, aprovades amb data de 18 de juny de 2021, mitjançant Resolució de 24 d'octubre de 2023 d'aquest mateix òrgan (DOGV 9722, 10.11.23), es van nomenar les persones integrants de la comissió de selecció corresponent a la convocatòria de concurs oposició d'auxiliar administratiu o administrativa (CO/36/22).  
L'esmentada resolució s'ha dictat conforme al que s'estableix en la Resolució de la direcció gerència del CHGUV de data 31 de maig de 2021, per la qual es constituïx la Comissió Assessora de Selecció i Provisió, se'n determina la composició i s'establixen les mesures per a la selecció i provisió de places del personal del CHGUV (DOGV 9099, 03.06.2021).  
A conseqüència de la renúncia presentada per Sonia Sánchez García, vocal suplent de l'esmentada comissió de selecció, per motius d'abstenció de conformitat amb l'article 23.b de la Llei 40/2015 de règim jurídic del sector públic, cal procedir a una nova designació, i de conformitat amb l'apartat 5.2 de l'assenyalada Resolució de 31 de maig de 2021 (DOGV 9099, 03.06.2021), com que no hi ha personal voluntari suficient en la relació del col·legi respecte a la categoria d'auxiliar administratiu o administrativa, les persones que siguen necessàries seran designades per la direcció Gerència del CHGUV.  
  
En conseqüència amb el que s'ha exposat i en exercici de les competències de les quals disposa en els termes previstos en l'article 13 dels seus Estatuts refosos i en l'apartat 1.2 de l'Acord del Consell de Govern i del president del Consell, de 10 de maig de 2022 (DOGV 9354, 03.06.2022), la Presidència del CHGUV resol:  
  
Modificar la composició nominal de la comissió de selecció de la convocatòria d'auxiliar administratiu o auxiliar administrativa (CO/36/22), designant com a vocal suplent M. Lourdes Garrido Martínez en substitució de Sonia Sánchez García.  
  
Contra aquesta resolució, les persones interessades poden interposar, potestativament, un recurs de reposició davant la Presidència del CHGUV en el termini d'un mes a comptar des de l'endemà de la publicació en el Diari Oficial de la Generalitat Valenciana (DOGV), i acabarà el mateix dia del mes següent a aquell en què s'haja publicat, o directament un recurs contenciós administratiu en el termini de dos mesos comptats des de l'endemà de la publicació, davant els jutjats contenciosos administratius de la ciutat de València, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
  
València, 13 de desembre de 2023. El president del CHGUV i conseller de Sanitat: Marciano Gómez Gómez.